Y.B. TUAN IR. IZHAM BIN HASHIM: Yang Berhormat saya faham sebagaimana yang saya sebut tadi kita baru satu tahun kita mengambil alih keseluruhan bekalan air di Selangor kita dalam proses, saya setuju kalau Ahli Yang Berhormat ingat sebelum ini, kita ada air minum ABBAS itu yang dalam botol yang saya rasa sangat-sangat berkualiti dan bila saya tanya ketika itu kenapa benda ini tidak dikomersialkan, dia kata kami belum ada kemampuan lagi, pergi untuk melihat perkara ini dan saya rasa air itu sangat berkualiti. Jadi ini antara perkara-perkara yang kita boleh lihat cuma tumpuan Air Selangor sekarang ini untuk menyusun balik dan melaksanakan kerja-kerja seperti RMW sebab kita bila kita ambil alih kita berdepan dengan aspek teknikal yang sangat mendesak untuk diperbaiki dan kekurangan air bekalan terawat sebab apa kita pada ketika itu 3% sahaja margin dia reserve ini, sekarang ini Alhamdulillah telah meningkat kepada 11% , 3% Yang Berhormat maknanya kalau ada berlaku sebarang masalah, kita akan terpaksa henti tugas. Ini sangat-sangat kritikal sebenarnya untuk bagi eloknya 15%
kena ada net margin dia. Sekarang dah naik ke-11 dan Insya Allah dah siapnya nanti fasa seterusnya Langat 2 ini saya yakin dia boleh naik kepada 15% margin reserve yang kita akan ada. Jadi ini tentang dari pertanyaan daripada Klang tadi yang disentuh oleh Pelabuhan Klang, bukan Klang tapi dari Sijangkang tadi, Yang Berhormat Sijangkang tadi walaupun dia di Sijangkang tapi dia prihatin dengan keadaan di Klang sana, saya ucapkan terima kasih Yang Berhormat.
Ini kita mohon maaf lah, sebab ada berlaku pulak kebocoran di Bukit Tadom, di kolam takungan Bukit Tadom. Itu menyebabkan gangguan sikit di Klang. Bukan kerana isu yang asal. Ini yang lokalis. Masalah tempatan, bersifat tempatan di situ, yang telah pun kita selesaikan. Dan berhubung dengan Pelabuhan Klang, saya amat bersetuju. Dan ini dah pun dilaksanakan oleh Air Selangor. Dan cadangan ini, iaitu kalau dahulunya, Ahli Yang Berhormat boleh ingat, di kebanyakan, boleh kata semua, kawasan perumahan dia akan ada kolam air ini, ataupun water tower. Sebenarnya, untuk makluman, dahulunya sebahagian besar kolam-kolam ini tidak berfungsi sebenarnya. Paip air itu terus di salur terus ke rumah. Tidak melalui di tangki. Sebab kos yang tinggi pada masa itu. Kos elektriknya, kos sebagainya, pumping nya, sebab dia perlu pumping. Jadi sebabkan itu nak mengurangkan kos ini. Ada banyak kolam, banyak, saya tak ingat ada berapa ratus. Lebih daripada 1,000. Jadi dia bypass sahaja. Menyebabkan apabila henti tugas ataupun gangguan bekalan air, jadi air kat rumah sekejap jer. Dia harapkan tangki dalam rumah itu saja. Tapi sekarang kita telah pun mula mengoperasikan kolam-kolam air ini dan sebahagian besarnya telah pun dah berfungsi sekarang. Sebab itu kita lihat dia sedikit sebanyak membantu. Kalau berlakunya gangguan bekalan air, sekurang-kurangnya tidaklah immediately, segera, kita keputusan air di kawasan-kawasan perumahan.
Walau bagaimanapun untuk tambahan itu, kita akan lihat keperluan-keperluan dari semasa ke semasa ,memang ada rancangan untuk kita tampung. Lagi satu yang saya telah sebut, mungkin tak ada dalam ini, saya ada minta Air Selangor meneliti, apa yang dipanggil system redundancy. System redundancy, pipe redundancy, ini penting macam Tenaga Nasional, dia ada loop system. Kalau bekalan elektrik terganggu disebabkan paip ataupun kabelnya rosak di satu bahagian, dia akan by pass melalui kabel yang lagi satu. Ini dipanggil system redundancy. Air pun perlu buat begitu, tapi tentulah kosnya tinggi, sedang kita usahakan untuk memperbaiki keadaan yang demikian, ya.
Saya setuju dengan Yang Berhormat Kota Anggerik, berhubung dengan isu political will. Saya bagi tahu contoh satu yang disebut PPP, bukan parti progresif ya. PPP ni, polluters pay principal. Ini sebenarnya boleh dilaksanakan. Saya dah berbincang dengan alam sekitar, memang dah boleh dilaksanakan dengan enakmen yang ada di bawah LUAS. Boleh melaksanakan. Siapa bayar, siapa kumbahan dia lebih, lagi banyak dia lagi bayar lebih. Kita dah di bawah Perancangan Sungai Klang ini, sebagai model pertama ini, kita
akan laksanakan ini. Jadi supaya kilang-kilang ataupun kawasan-kawasan yang mengeluarkan kumbahan ini, mereka akan pastikan kalau boleh zero discharge, maka mereka selesaikan di situ. Recycle balik, air kumbahan mereka supaya tidak mengalir ke sungai-sungai. Dengan itu mereka akan bayar lebih, kurang bayar untuk mencemar air ini. Ini antara PPP konsep yang ‘polluters pay principal’ yang kita, bukan saja meneliti, sebenarnya, political will tadi tu, saya sebut sekali lagi perlu dilaksanakan.
Lagi satu contoh yang saya sebut yang mungkin orang melihat, kalau pencemaran ini, dia ingat sungai sahaja, yang syarikat-syarikat industri yang besar-besar. Saya terus terang bagi tau sini, pengalaman jadi Ahli Majlis berpuluh tahun. Antara yang menyumbang banyak kepada pencemaran ini adalah sullage. Sullage ini adalah air kumbahan ataupun air yang daripada restoran-restoran ini terutamanya. Kalau kita kira berapa banyak restoran, dulu 24 jam, sejak tak ada 24 jam ni, kuranglah sikit. Dia kalau dikumpulkan mereka mengalir terus ke longkang. Dan ke sungai. Nanti kejap. Kalau kata kononnya dululah kita pakai grease trap. Saya tau ni ahli majlis, bekas-bekas Ahli Majlis pun ramai dalam ni. Mana ada grease trap ke. Ada sarang saja. Buka tengok, tak ada apa. Ya, ini hakikat yang pihak PBT, kita kena fikirkan. Bukan fikirkan saja, kita kena political will. Untuk melaksanakan dan strict tentang perkara ini. Kalau kita kira berapa banyak restoran, kalau di campur semua, ini antara penyumbangan besar kepada pencemaran di sungai-sungai kita. Ini antara perkara yang saya perlu kita aware dan tegaskan dan kita, sekali lagi saya bagi pihak kerajaan mengucapkan terima kasih. Ada lagi.